钦定古今图书集成/理学汇编/经籍典/第138卷 > 《汉韩婴诗外传二》 > 《关雎》
## 钦定古今图书集成/理学汇编/经籍典/第138卷 > 《汉韩婴诗外传二》 > 《关雎》

子夏问曰：“《关雎》何以为国风始也？”孔子曰：“《关雎》至矣
乎！夫《关雎》之人，仰则天，俯则地；幽幽冥冥，德之所藏；
纷纷沸沸，道之所行。虽神龙化，斐斐文章，大哉《关雎》
之道也！万物之所系，群生之所悬命也！河洛出书图，
麟凤翔乎郊。不由《关雎》之至，则《关雎》之事，将奚由至
矣哉！夫《六经》之策皆归论汲汲，盖取之乎《关雎》。《关雎》”
之事大矣哉！冯冯翊翊，自东自西，自南自北，无思不
服。子其勉强之，思服之。天地之间，生民之属，王道之
原，不外此矣。子夏喟然叹曰：“大哉《关雎》！乃天地之基
也。《诗》曰：‘鼓钟乐之’。”